എന്റെ വേണു, നിങ്ങളുടെ വേര്പാട് സത്യമോ മിഥ്യയോ? ഹൃദയസ്പര്ശിയായ കുറിപ്പുമായി സംവിധായകന് ഭദ്രന് കര്ക്കശക്കാരന് ചാക്കോ മാഷിനെ മുഖത്തോടു മുഖം നോക്കി വിമര്ശിക്കാനും, ആട് തോമയെ ചേര്ത്തുപിടിക്കാനും രാവുണ്ണി മാഷ് ഉണ്ടായിരുന്നു. സ്ഫടികം സിനിമയില് അധ്യാപനത്തിന്റെ രണ്ടു ധ്രുവങ്ങളായിരുന്നു തിലകനും നെടുമുടി വേണുവും അവതരിപ്പിച്ച ഈ കഥാപാത്രങ്ങള്. ചലച്ചിത്രത്തിന്റെ പ്രധാന വഴിത്തിരുവുകളില് രാവുണ്ണി മാഷിന്റെ സാന്നിധ്യം വളരെയേറെയുണ്ട്.ചാക്കോ മാഷിനെയും രാവുണ്ണി മാഷിനെയും ഒരേസമയം വെള്ളിത്തിരയിലെത്തിച്ച സംവിധായകന് ഭദ്രന് നെടുമുടി വേണുവിന്റെ മരണം ഇനിയും ഉള്ക്കൊള്ളാനായിട്ടില്ല. ഹൃദയസ്പര്ശിയായ ഫേസ്ബുക്ക് കുറിപ്പില് ഭദ്രന് തന്റെ വാക്കുകള് കോറിയിടുന്നു:എന്റെ വേണു, നിങ്ങളുടെ വേര്പാട് സത്യമോ മിഥ്യയോ? എനിക്ക് ഇത്രയും ദിവസങ്ങള് കഴിഞ്ഞിട്ടും വിശ്വസിക്കാനാകുന്നില്ല... ആ തിക്കുമുട്ടലില് ഞാന് ഓര്ത്തുപോകുന്നു... അങ്ങയുടെ സംഭാവന ആയിരുന്നു സ്പടികത്തിലെ ആ രണ്ടു വാക്കുകള്. ചുവപ്പിന് ചോര എന്നുകൂടി അര്ത്ഥമുണ്ട് മാഷേ... ആ വാക്കുകള് എഴുതി ചേര്ത്തപ്പോള് വേണു അറിഞ്ഞിരുന്നില്ല ചാക്കോ മാഷിന്റെ അന്ത്യം വെടി കൊണ്ട് കൊല്ലപ്പെടാന് ആയിരുന്നുവെന്ന്. പ്രണാമം. You are a complete actor and an extraordinary visionary പുതിയ കാഴ്ചകളിലേക്ക്, അറിവുകളിലേക്ക്, ലോകങ്ങളിലേക്ക് എനിക്ക് വാതില് തുറന്നു തന്നത് വേണുവാണ് മമ്മൂട്ടികോമരം എന്ന സിനിമയുടെ ഷൂട്ടിങ്ങിലാണ് ഞങ്ങളാദ്യം പരിചയപ്പെടുന്നത്.എണ്പത്തൊന്നിലാണത്. അത് ദീര്ഘമായ ഒരു സൗഹൃദത്തിന്റെ ആരംഭമായിരുന്നു.മദ്രാസില് ഒരുമിച്ചുള്ള താമസം. രഞ്ജിത് ഹോട്ടലിലായിരുന്നു ആദ്യം .പിന്നെ വുഡ്ലാന്റ് സ് ഹോട്ടലിലേക്ക് .അതിനു ശേഷം വുഡ്ലാന്സിന്റെ കോട്ടജിലേക്ക് . എണ്പത്തഞ്ചു വരെ ഈ സഹവാസം തുടര്ന്നു .അദ്ദേഹവുമായിട്ടുള്ള സൗഹൃദത്തില് നിന്ന് എനിക്ക് ഒരു പാട് അനുഭവങ്ങള് ഓര്ക്കാനുണ്ട്. പുതിയ കാഴ്ചകളിലേക്ക്, അറിവുകളിലേക്ക്, ലോകങ്ങളിലേക്ക് എനിക്ക് വാതില് തുറന്നു തന്നത് വേണുവാണ്. തിരുവരങ്ങ് നാടകങ്ങള്, സംഗീതം, നാടന് കലാരൂപങ്ങള്, കഥകളിയും കൂടിയാട്ടവും പോലുള്ള രംഗകലകള്, അതിന്റെ ആട്ട പ്രകാരങ്ങള് ആരംഗത്തെ ആചാര്യന്മാര്! അങ്ങനെ നിരവധി ഞാനറിയാത്ത വിഷയങ്ങളിലേക്ക് എന്നെ കൂട്ടിക്കൊണ്ടുപോയി.വേണുവിനോടൊത്തുള്ള ആ കാലം വിരസത എന്തെന്ന് ഞാനറിഞ്ഞിട്ടില്ല. എന്നും എപ്പോഴുമെന്ന പോലെ എന്തെങ്കിലുമൊരു പുതിയ കാര്യം പറയാനുണ്ടാവും വേണുവിന്.എനിക്കാവട്ടെ അത്തരത്തില് പെട്ട ഒരു കാര്യവും വേണുവിനോട് പറയാനുണ്ടായിരുന്നില്ല. കോളജിലേയും മറ്റും കൊച്ചു കൊച്ചു കാര്യങ്ങള് മാത്രം. അക്കാലത്ത് രൂപപ്പെട്ട ആ സൗഹൃദം വളരെ ഗാഢമായൊരു സ്നേഹബന്ധമായി മാറി. എണ്പത്തിരണ്ടില് ഏറ്റവും നല്ല നടനുള്ള സംസ്ഥാന അവാര്ഡ് വേണുവിനും സഹനടനുള്ള അവാര്ഡ് എനിക്കുമായിരുന്നു. ഞങ്ങള് രണ്ടു പേരും ഒരുമിച്ച് തിരുവനന്തപുരത്ത് പോയി അവാര്ഡ് വാങ്ങിച്ച് തിരിച്ച് എറണാകുളത്ത് വന്ന് പ്രാതല് കഴിച്ച് തൃശൂരിലേക്ക് രചന യുടെ ഷൂട്ടിങിനു പോയത് ഇന്നുമോര്ക്കുന്നു. തുടരുന്നുSummary: Director Bhadran remembers Nedumudi Venu in a Facebook post